|  |  |
| --- | --- |
| Hajdúszoboszlói Polgármesteri Hivatal **Gazdasági és Városfejlesztési Főosztály**Városfejlesztési és Városüzemeltetési Osztály4200 Hajdúszoboszló, Hősök tere l. www.hajduszoboszlo.eu |  …………………………sorszám |
| Ügyiratszám: HSZ/18504/2025.A 2025. július 3-i képviselő-testületi nyílt ülés jegyzőkönyvének melléklete | Ügyintéző: | Éles Róbert energetikai ügyintéző |
| Törvényességi ellenőrzést végezte (jegyző/aljegyző kézjegye): |  |
| Megtárgyalja (bizottságok megnevezése): | Pénzügyi és Gazdasági Bizottság |
| Döntés jellege: | egyszerű többség |
| döntés(ek) típusa, darabszáma: | 1 db határozat |

## T Á J É K O Z T A T Á S

**a villamosenergia beszerzés eredményéről**

**Tisztelt Képviselő-testület!**

**Tisztelet Bizottság!**

A Sourcing Hungary Kft. által eredményesen lebonyolításra került a Magyar Energia Beszerzési Közösség keretében a Pápa Város Önkormányzata által gesztorált, csoportos villamosenergia-közbeszerzési eljárás, mely eljárásban beérkezett ajánlatokról a mai napon kaptunk tájékoztatást. Az eredményes eljárás Hajdúszoboszló Város Önkormányzata és a csatlakozott intézmények 2026-os és 2027-es években történő villamosenergia-ellátását biztosítja.

A közbeszerzés célja a versenyeztetés révén elérhető legkedvezőbb árak elérése, valamint a hosszútávon kiszámítható és fenntartható energiaellátás biztosítása volt. Az eljárás során a gesztor által vezetett csoport résztvevői fedezetnyilatkozatban vállalták a legfeljebb nettó 75 HUF/kWh fajlagos költség biztosítását.

Intézményi villamosenergia-ellátás

A csatlakozott intézmények vonatkozásában az alábbi fajlagos nettó villamosenergia-árak kerültek kialakításra:

* 2026: 54,390 HUF/kWh
* 2027: 52,640 HUF/kWh

2025. évben ez az összeg: 52,240 HUF/kWh. A 2026-os évre a legkedvezőbb ajánlatot a MVM Next Energiakereskedelmi Zrt. (1081 Budapest, II. János Pál pápa tér 20.) adta, míg
a 2027-es évre pedig az E2 Hungary Zrt. (1117 Budapest, Dombóvári út 26.) nyújtotta a legjobb ajánlatot.

Mindkét esetben a nyertes ajánlati ár a csoport részére kalkulált fedezeti ár alatt maradt.

Közvilágítási villamosenergia-ellátás

A közvilágítás céljára vonatkozó fajlagos nettó árak a következőképpen alakultak:

* 2026: 56,250 HUF/kWh
* 2027: 53,350 HUF/kWh

2025. évben ez az összeg: 52,580 HUF/kWh. A 2026-os és 2027-es évre egyaránt a legkedvezőbb ajánlatot az E2 Hungary Zrt. (1117 Budapest, Dombóvári út 26.) nyújtotta. A 2026.01.01-jétől kezdődő időszakra a közbeszerzési eljárás nyertes kereskedőjével kell megkötni a villamos energia kereskedelmi szerződést az Önkormányzatnak.

Mindkét esetben némi emelkedést mutatnak az árak. Azonos éves energiafelhasználás mellett ezen árváltozások miatt csak az energia árakat tekintve (a rendszerhasználat díját, az egyéb adókat és díjakat nem figyelembe véve) 2026. évben az intézményhálózat vonatkozásában közel nettó 3 M Ft, a közvilágításban (korszerűsítés nélkül!) megközelítőleg nettó 5 M Ft, míg 2027. évben előbbinél hozzávetőlegesen nettó 500 E Ft, míg utóbbinál nettó 1 M Ft körüli többletkiadást eredményezhet a 2025. évi áramdíj kiadáshoz képest.

Fentiek alapján kérem a Tisztelt Képviselő-testületet, Bizottságot a tájékoztatóban foglaltakat tudomásul venni szíveskedjen.

**Határozati javaslat:**

***„Hajdúszoboszló Város Önkormányzata Képviselő - testületének …./2025. (VII. 03.) határozata***

***Hajdúszoboszló Város Önkormányzatának Képviselő-testülete a villamosenergia-közbeszerzési eljárás eredményéről szóló tájékoztatást tudomásul veszi.***

***Felelős: Polgármester***

 ***Jegyző***

***Határidő: azonnal és szerződéskötésre legkésőbb 2025.12.31.”***

Hajdúszoboszló, 2025. június 02.

Szilágyiné Pál Gyöngyi

városfejlesztési és városüzemeltetési

osztályvezető